Dellin tulos odotettua parempi – liikevaihtoennuste ylitti odotukset - Digitoday - Ilta-Sanomat
Dell myi tietokoneita odotuksia paremmin
Julkaistu: 20.8.2010 12:12
Tietokoneita valmistavan Dellin tulos oli odotettua parempi tilikauden toisella neljänneksellä, joka päättyi heinäkuun lopussa. Kuluvan neljänneksen liikevaihdon yhtiö ennakoi kasvavan alhaisin yksinumeroisin luvuin. Ennuste oli analyytikoiden arvioita parempi.
Dellin nettotulos oli toisella neljänneksellä eli touko–heinäkuussa 545 miljoonaa dollaria, kun se vuotta aiemmin oli 472 miljoonaa dollaria. Osakekohtainen tulos nousi neljä senttiä 0,28 dollariin. Ilman kertaeriä osakekohtainen tulos oli 0,32 dollaria eli pari senttiä analyytikoiden ennustetta parempi. Dellin liikevaihto kasvoi toisella neljänneksellä 22 prosenttia 15,5 miljardiin dollariin. Rahoitusjohtaja Brian Gladdenin mukaan ulkomainen kysyntä vauhditti liikevaihdon kasvua. Komponenttien hinnannousu heikensi kuitenkin kannattavuutta. Bruttomarginaali jäi tilikauden toisella neljänneksellä 17,2 prosenttiin, kun analyytikot olivat ennakoineet marginaaliksi 18 prosenttia. Dell julkisti tuloksensa New Yorkin markkinoiden sulkeutumisen jälkeen. Osakekurssi laski pari prosenttia teknologiapörssi Nasdaqin jälkikaupankäynnissä. Dellin osake on luisunut 16 prosenttia tämän vuoden aikana. Tutkimuslaitos Gartnerin mukaan Dell oli maailman kolmanneksi suurin pc-tietokoneiden valmistaja toisella vuosineljänneksellä Hewlett-Packardin ja Acerin jälkeen. Tilasto perustuu tietokonetoimituksiin. Bloomberg
Tietokonemarkkinat yli viidenneksen kasvussa
Pc-tietokoneita toimitettiin huhti–kesäkuussa koko maailmassa yli viidennes enemmän kuin vuotta aiemmin vastaavana aikana, tutkimusyhtiöt arvioivat. Lue lisää ›
FT: Dell jakoi haittaohjelmaa emolevyillä
It-yhtiö Dell kerää takaisin emolevyjä, joita yhtiö on vaihtanut palvelimiin viimeisen vuoden aikana. Vaihdetut emolevyt ovat sisältäneet haittaohjelman, joka on päässyt emolevyille ilmeisesti alihankkijan kautta, kertoo sanomalehti Financial Times. Lue lisää ›
Dell maksaa 100 miljoonan dollarin sakot
Dell on tehnyt Yhdysvaltojen markkinavalvojan SEC:n kanssa sopimuksen, jonka mukaan tietokonevalmistaja maksaa 100 miljoonan korvaukset kirjanpitorikkomuksesta. Lue lisää ›